બ્રાઝિલની પોલીસે એન્ટી ટેરરિઝમ ઓપરેશન દરમિયાન તાજેતરમાં જ ૩૨ વર્ષના એક પાકિસ્તાની નાગરિકની ધરપકડ કરી છે. આરોપ છે કે તેની યોજના બ્રાઝિલની રાજધાની સ્થિત એરપોર્ટ પર બોમ્બ ધડાકો કરવાની હતી. પોલીસના જણાવ્યા અનુસાર આ પાકિસ્તાની નાગરિક અને તેની પત્નીની પૂછપરછ દરમિયાન પત્નીએ એ વાત કબૂલ કરી લીધી હતી કે તેઓ એરપોર્ટને ઉડાવી દેવા ઇચ્છતા હતા અને નરસંહારને અંજામ આપવા માગતા હતા.